Адыгэ хэгъэгупсэхэр Адыгэ тхакIом къотых

 Адыгэ тхакIоу ыкIи журналистэу Дэгуф Фуат Угур, Урысые Федерацием и консульствэ и IофышIэу Вячеслав зыцIэм фиIопшъыгъэ гъэщыналъэ къэбарым ехьылIагъэу Адыгэ Хэгъэгупсэхэм я ЗэхэшакIо Купым къыIуагъэр : ЛъэпкъгъэкIод заор къыташIылIи тихэку тыкъырафи, мэкъэнчъэу, фитыныгъэнчъэу тыкъагъани тыкIодынэу щыгугъуыщтыгъэх. Я текIоныгъэр мызэу-мытIоуи агъамэфэкIыгъагъ шIой шIоеу шхыхэзэ, дэхьашхэным и дэхагъэри ауцIэпызэ! Ау хъугъэп, къадэхъугъэп джары! Тэ тыкIодыгъэп джыри, ыкIи «тыкIодыщтэп» тэIо. А гухэлъым хахъо, зеушъомгъу. Щынагъом и дэпкъ гъуржъ гъуржъэу зэхэзы. Дунаем нахь тышашIэ, къагурэIо… Джы ахэр ары щынэрэр! Тызфае закъор, тызщыпсэурэ чIыпIэхэм ыкIи ти «Черкесия», ты лъэпкъэу, цIыфмэ афэдэу, тышъхьа Iэтыгъэу тызщыпсэуныр ары. Ар ашIэ, ащ щэщынэх… ЫкIи щынагъор икIэрыкIэу тигухэм хатIупщыхьанэу фаех! Ти «гугъэр» аухынэу фэягъэх апэу, «мы Iофыр ухыгъэ» къытагъэIонэу, ау хъугъэп. Илъэсышъэ пчъагъэ бэнагъэ лъэпкъыр аркъодыеу ухына? Джы анахь дэгъоу ашIэрэ джэгум рыджэгунхэу фаех. Тагъэщынэнэу! Анахь дахэу, анахьылIыхэу къытхэтхэр къыхахы. ЗиIэ къалэм зыIыгъхэр, Дэгуф Фуат фэдэхэр… Ау къэдэхъущтэп! Тагъэщынэшъущтэп! Ары, тышъугощэу, тызэщыхьажьэу тызэрэшъушIыщтыгъэр къыжъудэхъужьыщтэп! Тыжъугъэщынэнэу шъуфежьэ къэс, тигубжъ хэхъощт, жъугъэщынэ шъушIоигъо ти цIыфы пэпчъ ты готыщт, зыч- зыпчэгъоу тызэгохьащт! ЧЕРКЕСИЕР дгъэпсыжьыфэ… Зэфагъэр къэхъужьыфэ… ТекIоныгъэр къыдэтхыфэ… КIэ зимыIэм ыкIэм нэс! Орэпсау Адыгэ тыкъызэрэнэжьыщтым и банэр! Орэпсау Черкесиер! Адыгэ Хэгъэгупсэхэм я ЗэхэшакIо Куп Мэзаем и 4-р 2013-рэ илъэсCherkessia.net

http://circassiatimes.com/analitika/705-adyge-hegegupseher-adyge-thakiom-kotyh.html